L 8/32 Jurnalul Oficial al Uniunii Europene 13.1.2010 DECIZIA COMISIEI din 26 noiembrie 2009 de stabilire a criteriilor ecologice de acordare a etichetei ecologice comunitare pentru pardoseli din lemn [notificată cu numărul C(2009) 9427] (Text cu relevanță pentru SEE) (2010/18/CE) COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1980/2000 al Parla- mentului European și al Consiliului din 17 iulie 2000 privind sistemul comunitar revizuit de acordare a etichetei ecologice ()), în special articolul 6 alineatul (1) al doilea paragraf, după consultarea Comitetului pentru etichetare ecologică al Uniunii Europene, întrucât: Regulamentul (CE) nr. 1980/2000 prevede stabilirea unor criterii specifice de etichetare ecologică pe grupuri de produse, elaborate pe baza criteriilor prevăzute de Comitetul pentru etichetare ecologică al Uniunii Europene. (1) Criteriile ecologice, precum şi cerințele de evaluare și verificare aferente trebuie să fie valabile patru ani de la data notificării prezentei decizii. Măsurile prevăzute de prezenta decizie sunt conforme cu avizul comitetului instituit prin articolul 17 din Regula- mentul (CE) nr. 1980/2000, ADOPTĂ PREZENTA DECIZIE: Articolul 1 Grupul de produse „pardoseli din lemn” cuprinde pardoseli pe bază de lemn şi plante: inclusiv pardoseli din lemn şi cherestea, parchet laminat, pardoseli din plută şi parchet din bambus, a căror masă conține peste 90 % (în produsul final) lemn, praf de lemn şisau material pe bază de lemn/plante. În această categorie nu se încadrează articolele pentru acoperit pereții, în cazul în care sunt indicate în mod corespunzător, pardoselile pentru utilizare exterioară sau pardoselile cu funcție structurală. () JO L 237, 21.9.2000, p. 1. Acest grup de produse nu cuprinde pardoselile tratate cu produse biocide, în nicio etapă a procesului de producţie, cu excepția cazului în care respectivele produse biocide sunt incluse în anexa IA la Directiva 98/8/CE a Parlamentului European şi a Consiliului (?) și a cazului în care substanța activă este autorizată pentru utilizarea în cauză în conformitate cu anexa V la Directiva 98/8/CE. Articolul 2 Pentru a i se acorda eticheta ecologică comunitară în confor- mitate cu Regulamentul (CE) nr. 1980/2000, o pardoseală din lemn trebuie să se încadreze în grupul de produse „pardoseli din lemn”, definit la articolul 1, şi să respecte criteriile ecologice stabilite în anexa la prezenta decizie. Articolul 3 Criteriile ecologice pentru grupul de produse „pardoseli din lemn”, precum și cerințele de evaluare şi verificare aferente acestora sunt valabile patru ani de la data notificării prezentei decizii. Articolul 4 În scopuri administrative, grupului de produse „pardoseli din lemn” i s-a atribuit numărul de cod „35”. Articolul 5 Prezenta decizie se adresează statelor membre. Adoptată la Bruxelles, 26 noiembrie 2009. Pentru Comisie Stavros DIMAS Membru al Comisiei () JO L 123, 24.4.1998, p. 1.